Diari Oficial de la Generalitat Valenciana


Sumari del DOGV 3778, del 23-06-2000 (2000/5309)

Informació pública del pla parcial modificatiu, programa per al desenvolupament d'actuació integrada i projecte d'urbanització del sector 4-bis Sant Isidre del sòl urbanitzable no detallat del vigent PGOU.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3778

Data del DOGV
:   23-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5309


Organisme emissor
:   Ajuntament d'Asp

Tipus de document
:   Anunci

Informació pública del pla parcial modificatiu, programa per al desenvolupament d'actuació integrada i projecte d'urbanització del sector 4-bis Sant Isidre del sòl urbanitzable no detallat del vigent PGOU. [2000/X5309]
  
La Comissió de Govern municipal, en la sessió del dia 13.06.2000, va acordar sotmetre a informació pública pel termini de vint dies, el pla parcial modificatiu, programa per al desenvolupament d'actuació integrada i projecte d'urbanització del sector 4-bis Sant Isidre del sòl urbanitzable no detallat del vigent PGOU, mitjançant edicte publicat a un diari d'informació general editat a la Comunitat Valenciana i (posteriorment o simultània) al Diari Oficial de la Generalitat Valenciana. El termini d'informació pública comptarà des de la publicació d'aquest edicte en el Diari Oficial de la Generalitat Valenciana.
  
Durant el període d'exposició es podran presentar tant al·legacions com alternatives tècniques a la continguda en el programa i pla parcial i, després de concloure, els qui siguen o no propietaris dels terrenys que tinguen interès a competir per ser seleccionats com a adjudicataris del corresponent programa, podran presentar proposicions juridicoeconòmiques. Aquestes últimes es podran presentar durant els cinc primers següents al venciment del termini dels vint dies abans esmentats.
  
Les alternatives tècniques es presentaran a la vista, amb la documentació expressada en els apartats A i B de l'article 32 de la Llei 6/1994, de la Generalitat Valenciana, Reguladora de l'Activitat Urbanística, adjuntades, si fa el cas, amb projectes complementaris. Les proposicions juridicoeconòmiques es presentaran plica tancada amb la documentació esmentada tancada en els apartats C i D del art. 32 abans esmentat.
  
Els terminis indicats es prorrogaran per 20 dies addicionals si durant els deu primers d'informació pública alguna persona es comprometera a presentar una alternativa tècnica substancialment diferent a la inicial i en prestara caució en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconèixer-la, presenten pliques prematurament.
  
L'acte d'obertura de pliques es portarà a terme en la següent data hàbil a la conclusió del termini per a presentar-les. Del seu desenvolupament i resultat s'alçarà acta, sota fe pública i davant de dos testimonis. Totes les actuacions podran ser objecte de consulta i al·legació pels interessats durant els deu dies següents al d'obertura de pliques.
  
Cosa que fem pública perquè en prengueu coneixement, segons el que estableix l'article 46 de la Llei 6/1994 abans esmentada.